OzLabs/hebrew-wiki-articles huggingface dataset:
מז"ל טוב 2

מז"ל טוב 2 (באנגלית: Happy Death Day 2U) הוא סרט אימה-סלאשר אמריקאי אשר בוים על ידי כריסטופר ב. לאנדון. התסריט נכתב על ידי כריסטופר ב. לאנדון. בין שחקניו הראשיים של הסרט נמנים ג'סיקה רות', ישראל ברוסארד וסוראג' שארמה.

הסרט יצא לאקרנים ב-14 בפברואר 2019, בהפצתם של סרטי יוניברסל.

== עלילה ==
בתחילת הסרט ניתן לראות את ריאן כשהוא ישן בתוך אוטו. לאחר מכן, הוא קם, יוצא מן האוטו וחבריו מתקשרים אליו שיגיע אל המעבדה שלהם בקולג'. הוא ממהר ובדרך פוגש את טְרִי וקרטר וממשיך אל המעבדה. בסמוך לכך, הוא מגלה כי בעקבות ניסוי שערך, נוצרה לולאת זמן המחזירה אותו ליום מסוים כל פעם מחדש. בשעה מסוימת באותו היום רוצח עם מסיכה של תינוק רוצח אותו, וזה מתעורר במכונית כל פעם מחדש.

לאחר מכן, מנסה ריאן לפתור את המצב כאשר הוא מפעיל מכונה אשר נוצרה במטרה ליצור לולאות זמן. המכונה יוצרת מעין יקום מקביל ומחזירה את טרי בחזרה אחורה. זהו חלק מהפרויקט של ריאן וחבריו בלימודי פיזיקה קוונטית. בשלב זה משתלב הסרט הראשון "מז"ל טוב". בסרט זה ניתן לראות קטעים מן הסרט הראשון. טרי מגלה מחדש כי בגלל ריאן היא מתעוררת באותו הבוקר כל פעם מחדש. היא לא מוכנה לחזור למצב בו הייתה בסרט הראשון ומפצירה בריאן לפתור את הבעיה.

בדרך, הם נתקלים שוב פעם ברוצח מן הסרט הקודם, ובלורי וחושדים כי השניים רוצחים את טרי כל פעם מחדש. לבסוף, דבר זה מתגלה כשקר ומתגלה כי גרגורי שמנהל רומן עם לורי הוא הרוצח האמיתי. גרגורי הוא בעלה של אישה אשר עוזרת לו במעשיו. השניים נוקמים בטרי ובלורי. זאת כי אשתו של גרגורי גילתה כי הוא בוגד בה עם לורי. בסוף הסרט, מצליח גרגורי להשתלט על טרי וכשהוא בא להרוג אותה, מסיח קרטר את דעתו. טרי מצליחה לברוח אך לאחר מכן מגיעה אשתו של גרגורי שיורה בלורי. בסמוך לכך, יורה גרגורי באשתו ומצהיר בציניות כי הוא מתגרש ממנה. בזמן שזאת מדממת למוות, טרי מצליחה להרוג את גרגורי.

בסוף הסרט, ניתן לראות כי ארגון מיוחד המתמחה בחקר הזמן מזמין את המדענים שבנו את המכונה היוצרת את לולאות הזמן במטרה להיעזר בהם ולשלוח בן אדם אל תוך לולאת זמן. דבר זה מוביל לכך שלסרט עתיד יהיה לצאת סרט המשך.

== שחקנים ==
*ג'סיקה רות' - טרזה "טְרִי" גלבמן
*ישראל ברוסארד - קרטר דייוויס
*פיי וו - ריאן פאן
*סוראג' שארמה - סמר גוש
*שרה ירקין - דרה מורגן
*רובי מודין - לורי שפנגלר
*רייצ'ל מת'יוס - דניאל בוסמן
*סטיב זיסיס - דין ברונסון

== הפקה ==
ב-1 במאי 2018, בלאמהאוס הפקות הודיעו כי כריסטופר ב. לאנדון שביים את הסרט הקודם "מז"ל טוב", יביים את הסרט הזה גם כן, ואף יכתוב את תסריטו. בנוסף לכך, נודע כי בר מקרארי יהיה אחראי על הלחנת פסקול הסרט בדומה לפסקול הסרט הקודם.

=== צילומים ===
שלב הצילומים של הסרט החלו ב-14 במאי 2018, בניו אורלינס, לואיזיאנה.

== הוצאה ==
הסרט עלה לאקרנים ב-14 בפברואר 2019.

==קישורים חיצוניים==
* 

* 
* 

==הערות שוליים==

קטגוריה:סרטי אולפני יוניברסל
קטגוריה:סרטי אימה אמריקאיים
קטגוריה:סרטי אימה מ-2019
קטגוריה:סרטי בלאמהאוס הפקות
קטגוריה:סרטי לולאת זמן
קטגוריה:סרטי מסתורין אמריקאיים
קטגוריה:סרטי מתח אמריקאיים
קטגוריה:סרטי סלאשר אמריקאיים
קטגוריה:סרטי קומדיה אמריקאיים
קטגוריה:סרטים באנגלית
עורב אלסקה

עורב אלסקה (שם מדעי: Corvus caurinus) הוא מין של עורב ממשפחת העורביים החי רק באלסקה ובסביבתה. עורב זה הוא קרוב של העורב האמריקאי החי קצת יותר דרומה ובעבר נחשב לתת-מין שלו, אך הוא קטן יותר ובעל צבעים בהירים יותר. 
== מאפיינים ==
אורכו של העורב 33-41 סנטימטר ומשקלו 340-440 גרם. הוא בעל כסות נוצות חומה כהה במקום שחורה ובעל זנב, מקור וכפות רגליים קצרים יותר מהעורב האמריקאי. העורב בעל ראייה טובה, רגליים ארוכות בעלות טפרים בקציהם וזנב ארוך. כמו רוב העורבים הוא אוכל-כול מנצל הזדמנויות. מזון חשוב עבורו הוא יצורי ים כמו סרטנים, צדפות ודגים שהוחפו. הוא אוכל גם נבלות ומתלווה לציידים גדולים הצדים באזור.

עורב זה מצוי ביערות המחטניים ובחופים של אלסקה, קולומביה הבריטית ומדרים עד וושינגטון. העורב יימצא גם בערים שונות.

==קישורים חיצוניים==

==הערות שוליים==

קטגוריה:טקסונים שתוארו בידי ספנסר פולרטון ברד
קטגוריה:עורביים
קטגוריה:אלסקה: עופות
קטגוריה:בעלי חיים שתוארו ב-1858
מינוקס

מינוקס (Minox) היא יצרנית מצלמות גרמנית, נודעה בעיקר בשל המצלמות האולטרה-קטנות מתוצרתה.

המוצר הראשון שיוצר תחת המותג "מינוקס" הייתה מצלמה אולטרה-קטנה שפיתח ב-1922 הגרמני-בלטי ואלטר זאפ (1905–2003) ופיתוחה והפקתה הושלמו ב-1936. בין השנים 1937–1943 יוצרה המצלמה במפעל הלטבי VEF (ר"ת: Valsts elektrotehniskā fabrika) . לאחר מלחמת העולם השנייה היא עוצבה מחדש וייצורה התחדש בגרמניה.

אף שבמקור תוכננה המינוקס כמצלמה לבעלי ידע בסיסי בלבד בצילום, בשל עלויות הייצור הגבוהות וסיבות אחרות הפכה המינוקס לפריט מותרות, והתפרסמה מאוד בעיקר כמצלמת ריגול.

מינוקס הרחיבה בשנות ה-70 של המאה ה-20 את מגוון המצלמות שייצרה, והיא פעילה גם כיום בייצור ובמיתוג ציוד צילום וציוד אופטי.

==קישורים חיצוניים==

* 
* [http://www.minox.org/ אתר חברת מינוקס ההיסטורית]

קטגוריה:חברות צילום
קטגוריה:חברות גרמניות
911 (מוקד חירום)

מוקד 911 בג'קסון, טנסי
9-1-1 הוא מספר הטלפון של מוקד חירום באמריקה הצפונית. כמו כל יתר מוקדי החירום בעולם מספר זה מיועד לשימוש רק במקרי חירום, והשימוש בו לכל מטרה אחרת (כגון ביצוע מתיחות) נחשב למעשה פשע ברשויות שיפוט מסוימות באמריקה הצפונית.

==היסטוריה==
בנובמבר 1967 המליצה "ועדת הנשיא על אכיפת החוק ומנהל המשפטים" על יצירת מספר בודד שניתן להשתמש בו בכל רחבי ארצות הברית לצורך דיווח על מצבי חירום. ועדת התקשורת הפדרלית נפגשה עם AT&T לבחור את המספר ובשנת 1968 הוסכם על המספר 911.

ב-16 בפברואר 1968, בוצעה שיחת 9-1-1 הראשונה, מבית עיריית הייליוויל על ידי ראש מועצת מדינת אלבמה, ראנקין פייט, וחבר הקונגרס טום בוויל ענה לקריאה בתחנת המשטרה של העיר. מכשיר הטלפון שענה לקריאה הראשונה, מודל אדום בהיר, נמצא במוזיאון הייליוויל. העתק מדויק שלו עדיין בשימוש בתחנת המשטרה.

== מדינות בעולם בהם קיים קו חירום 911 ==
* 
* 
* 
* 
* 
* 
* 
* 
* 
* 
* 
* 
* 
* 
* 

== ראו גם ==
* מוקד חירום טלפוני

==קישורים חיצוניים==

* 

קטגוריה:חירום
קטגוריה:טלפוניה: שירותים
קטגוריה:מספרי טלפון
פונקציית התפלגות מצטברת אמפירית

התפלגות נורמלית תקנית מצטברת (אדום) וגרף של פונקציית התפלגות מצטברת אמפירית (כחול) שחושב מתוך מדגם של 50 תצפיות מתוך התפלגות נורמלית תקנית. התצפיות מסומנות בקווים ירוקים]]
בסטטיסטיקה, פונקציית התפלגות מצטברת אמפירית היא פונקציה שמחושבת מתוך מדגם ונועדה לאמוד את פונקציית ההתפלגות המצטברת של משתני המדגם. פונקציה זו היא פונקציית מדרגות מונוטונית לא יורדת. משמאל לערך המדגם הנמוך ביותר היא שווה ל-0. מימין לערך המדגם הגבוה ביותר, היא שווה ל-1. בכל ערך מדגם היא גדלה ב-<math>\frac{1}{n}</math>, כאשר <math>n</math> הוא גודל המדגם.

לפי משפט גליבנקו-קנטלי, ההתפלגות האמפירית מתכנסת במידה שווה כמעט בוודאות להתפלגות משתני המדגם.

== הגדרה ==
נתון מדגם מקרי של משתנים מקריים שווי התפלגות ובלתי תלויים, <math>\ X_1,\dots,X_n</math>. פונקציית ההתפלגות המצטברת האמפירית של המדגם מוגדרת באמצעות,

<math>\widehat{F}_{n}(x)=\frac{1}{n}\sum_{i=1}^n 1_{(-\infty,x]}(X_i) </math>

כאשר הפונקציה המציינת <math>\ 1_{(-\infty,x]} </math> מחושבת באופן הבא,

:<math>1_{(-\infty,x]}(t) =
\left\{\begin{matrix}
1 &\mbox{if}\ t \in (-\infty,x] \\
0 &\mbox{if}\ t \notin (-\infty,x]
\end{matrix}\right.
</math>

==תכונות האומד==
עבור כל נקודה <math>x</math>, כל אחד מהמשתנים המקריים <math>1_{(\infty,x]}(X_i) </math> מתפלג ברנולי עם פרמטר <math>F\left(x\right) </math>, ולכן הסכום שלהם הוא משתנה מקרי בינומי, <math>\sum_{i=1}^n 1_{(\infty,x]}(X_i)\sim \textrm{B}\left(n, F(x)\right)</math>.

מכאן ניתן לחשב את התוחלת ואת השונות של <math>\widehat{F}_{n}(x)</math>. האומד <math>\widehat{F}_{n}(x)</math> הוא אומד חסר הטיה של <math>\ F(x)</math>, כלומר,
<math>E\left[\widehat{F}_{n}(x)\right]=F(x)</math>.
השונות היא, <math>\ Var\left(\widehat{F}_{n}(x)\right)=\frac{F(x)(1-F(x))}{n}</math>.

לפי החוק החזק של המספרים הגדולים, <math>\widehat{F}_{n}(x)</math> מתכנס כמעט בוודאות ל-<math>\ F(x)</math> ולכן הוא אומד עקיב.

לפי משפט גליבנקו-קנטלי, <math>\widehat{F}_{n}(x)</math> מתכנס כמעט בוודאות ל-<math>\ F(x)</math>, באופן אחיד על הממשיים.
כלומר, <math>\ \sup_{x\in \mathbb{R}} \big| \widehat{F}_n(x)-F(x)\big|\xrightarrow{\text{a.s}} 0 </math>.

לפי משפט הגבול המרכזי יש ל-<math>\widehat{F}_{n}(x)</math> התפלגות אסימפטוטית נורמלית,
<math>\ \sqrt{n}\big(\widehat F_n(x) - F(x)\big) \xrightarrow{d} \mathcal{N}\Big( 0, F(x)\big(1-F(x)\big) \Big)</math>.

==קישורים חיצוניים==

2018 10
קטגוריה:סטטיסטיקה
קטגוריה:התפלגויות
אנפה גדולת-מקור

אנפה גדולת-מקור (שם מדעי: Ardea sumatrana) היא מין של עוף מהסוג אנפה שבמשפחת האנפתיים החיה בדרום-מזרח אסיה, גינאה החדשה ובאוסטרליה. היא דומה לאנפה ארגמנית המצויה בישראל אך גדולה מעט וכהה יותר.

האנפה מגיעה לגובה 115 ס"מ ושוקלת על 2.6 קילוגרם. היא בעלת נוצות סגולות ומעט כהות, אך החזה מכיל כמה נוצות לבנות. היא בעלת מקור ארוך בצבע אפור-כחול ובעלת רגליים דקות וארוכות עם קרומי שחייה. הצוואר ארוך ומוטה לאחור בעת התעופה. לאנפות יש הבדלים קטנים בין הזוויגים.

האנפה חיה ברחבי החופים, השוניות, האיים הקטנים והמפרצונים וכן הביצות וגדות נהרות באזורים הטרופיים של דרום-מזרח אסיה, גינאה החדשה וצפון אוסטרליה. רק לעיתים נדירות היא תתרחק מהים. היא מהלכת בחופים בקבוצות וממתינה לדגים קטנים או יצורי מים אחרים שיימצאו בטווח תקיפה של מקורה המהיר והחד.

==קישורים חיצוניים==

==הערות שוליים==

קטגוריה:אנפתיים
קטגוריה:בעלי חיים שתוארו ב-1822
קטגוריה:טקסונים שתוארו בידי סטמפורד ראפלס
קטגוריה:פפואה גינאה החדשה: עופות
פרס הסרט הטוב ביותר בפרסי הקהל לקולנוע "אפריקה מג'יק"

פרס הסרט הטוב ביותר בפרסי הקהל לקולנוע "אפריקה מג'יק" (באנגלית: Africa Magic Viewers' Choice Award for Best Overall Film) הוא פרס שנתי המוענק על ידי חברת הטלוויזיה האפריקאית MultiChoice, לסרט האפריקאי הטוב ביותר באופן כללי מן השנה הקודמת (לעומת הסרט הטוב ביותר בקטגוריה מסוימת, כמו שפה ילידית, סוגה או אזור).
{| class="wikitable" style="text-align: center; margin-bottom: 10px;" width="65%"
! colspan="4" |הסרט הטוב ביותר
|-
!שנה
!סרט
!במאי/ת
!תוצאה
|-
| rowspan="5" |2013
!Otelo Burning
!שרה בלצ'ר
|
|-
|Skeem
|טימותי גרין
|
|-
|Man on Ground
|אקין אומוטוסו
|
|-
|Jozi King
|ג'יימי רמזי
|
|-
|The Mirror Boy
|אובי אמלוניה
|
|-
| rowspan="6" |2014
!Contract
!שירלי פרימפונג-מנסו
|
|-
|Last Flight to Abuja
|אובי אמלוניה
|
|-
|Apesin
|מוייווה אדמולה
|
|-
|Living Funeral
|אודוקה
|
|-
|Flower Girl
|מישל בלו
|
|-
|Awakening
|ג'יימס אומוקווה
|
|-
| rowspan="5" |2015
!October 1
!Kunle Afolayan
|
|-
|Invasion 1897
|לנסלוט אודווה אימסואן
|
|-
|Yellow Cassava
|זב אוג'ירו
|
|-
|A Place in the Stars
|סטיב גוקאס
|
|-
|Iyore
|פרנק ראג'ה אראסה
|
|-
| rowspan="7" |2016
!Dry
!סטפני
|
|-
|Freetown
|<small>אדם אייבל וגארט באטי</small>
|
|-
|Ayanda
|שרה בלצ'ר
|
|-
|Tell Me Sweet Something
|אקין אומוטוסו
|
|-
|Road to Yesterday
|אישאיה באקו
|
|-
|Silverain
|ג'ולייט אסאנטה
|
|-
|House Arrest
|ג'וזף קנת סנגאלה
|
|-
| rowspan="6" |2017
!76
!איזו אוג'וקוו
|
|-
|Happiness Is a Four-letter Word
|תבאנג מולויה
|
|-
|93 Days
|סטיב גוקאס
|
|-
|Mrs Right Guy
|
|
|-
|Aisha
|
|
|-
|Naomba Niseme
|
|
|}

== הערות שוליים ==

קטגוריה:פרסי אפריקה מג'יק
פרסי הקהל לקולנוע "אפריקה מג'יק"
מה הדיבור

מה הדיבור היא תוכנית טלוויזיה ישראלית ששודרה בטלוויזיה החינוכית הישראלית וכיום משודרת בשידורים חוזרים בערוץ כאן חינוכית. התוכנית עלתה לשידור ב-3 ביולי 2017 ומנחה אותה שירי ארצי. התוכנית הייתה גם זו שפתחה את שידורי כאן חינוכית ב-15 באוגוסט 2018.

== מבנה התוכנית ==
"מה הדיבור" עוסקת בשפה כבמראה בעדה משתקפים חיינו, ומציפה את השקרים המניפולציות, האמיתות והתובנות שמצויות בשפה. 

התוכנית מיועדת לכל המשפחה והיא מאירה, מעירה ובוחנת את השאלות הללו באמצעות שיחה באולפן, ריאיון עם אורח מומחה בכל נושא, ומערכונים שכתב ומשחק אילן פלד, בהם מוצג מבט נוסף, שנון וביקורתי על נושא התוכנית כפי שהוא בא לידי ביטוי במציאות חיינו. בנוסף מצויים באולפן צמד ראפרים המציגים גם הם את השפה באור שונה, וממחישים עד כמה השפה היא זירת משחק מלאת אפשרויות. 

שידור העונה הראשונה של התוכנית החל ב-3 ביולי 2017 והסתיים ב-13 בדצמבר אותה שנה. 

== פרקים ==

=== עונה 1 ===
{| class="wikitable plainrowheaders" style="text-align:center;"
! scope="col" style="background:#5555ff; color:#FFFFFF;" |מספר הפרק
! scope="col" style="background:#5555ff; color:#FFFFFF;" |שם הפרק
! scope="col" style="background:#5555ff; color:#FFFFFF;" |תאריך שידור מקורי 
|-
|1
|"גסטרונומיה"
|3 ביולי 2017
|-
|2
|"מגדר"
|9 ביולי 2017
|-
|3
|"שמות"
|9 ביולי 2017
|-
|4
|"עברית"
|24 ביולי 2017
|-
|5
|"ערבית"
|30 ביולי 2017
|-
|6
|"רגשות"
|6 באוגוסט 2017
|-
|7
|"שפה"
|14 באוגוסט 2017
|-
|8
|"בעלי חיים"
|20 באוגוסט 2017
|-
|9
|"טכנולוגיה"
|27 באוגוסט 2017
|-
|10
|"אופנה"
|3 בספטמבר 2017
|-
|11
|"פרסומות"
|10 בספטמבר 2017
|-
|12
|"פוליטיקה"
|25 בספטמבר 2017
|-
|13
|"גוף האדם"
|16 באוקטובר 2017
|-
|14
|"משפחה"
|22 באוקטובר 2017
|-
|15
|"זמן"
|5 בנובמבר 2017
|-
|16
|"דת"
|12 בנובמבר 2017
|-
|17
|"סביבה"
|19 בנובמבר 2017
|-
|18
|"כלכלה"
|26 בנובמבר 2017
|-
|19
|"אני והאחר"
|13 בדצמבר 2017
|-
|20
|"סלנג"
|13 בדצמבר 2017
|}

== ראו גם ==

* עברית בסימן טוב
* 23 דקות
* חיות במה

== קישורים חיצוניים ==

*[https://www.kan.org.il/Program/?catId=1311 דף התוכנית] באתר כאן חינוכית
* [https://www.youtube.com/playlist?list=PL51YAgTlfPj5LFgLxXXW7Y_OtXmPTzJKV פלייליסט] של פרקי העונה הראשונה באתר יוטיוב
* 
* 

קטגוריה:הטלוויזיה החינוכית הישראלית
קטגוריה:הטלוויזיה החינוכית הישראלית - תוכניות ללימודי עברית
קטגוריה:תוכניות טלוויזיה ישראליות שעלו לשידור בשנות ה-2010
פרסי הקולנוע של אקדמיית גולדן אייקונס

פרסי הקולנוע של אקדמיית גולדן אייקונס (באנגלית: Golden Icons Academy Movie Awards (GIAMA)) הם פרסים שנתיים בתפוצה האפריקאית, המוענקים כדי לכבד תרומות יוצאות דופן לתעשיית הסרטים האפריקאית. המהדורה הראשונה נערכה ביוסטון, טקסס, שבארצות הברית ב-2012.

== טקסים ==
*פרסי הקולנוע של אקדמיית גולדן אייקונס 2012
*פרסי הקולנוע של אקדמיית גולדן אייקונס 2013
*פרסי הקולנוע של אקדמיית גולדן אייקונס 2014
*פרסי הקולנוע של אקדמיית גולדן אייקונס 2015

== קטגוריות ==
* הסרט הטוב ביותר
* הדרמה הטובה ביותר
* הצילום הטוב ביותר
* הקומדיה הטובה ביותר
* התלבושות הטובות ביותר
* השחקנית החדשה הטובה ביותר
* השחקנית הטובה ביותר
* שחקנית המשנה הטובה ביותר
* השחקן החדש הטוב ביותר
* השחקן הטוב ביותר
* שחקן המשנה הטוב ביותר
* הבמאי הטוב ביותר
* הסרט הילידי הטוב ביותר
* התסריט המקורי הטוב ביותר
* הסאונד הטוב ביותר
* מפיק השנה
* הפסקול המקורי הטוב ביותר
* הסרט הטוב ביותר בתפוצות
* השחקן החדש הטוב ביותר - תפוצות
* שחקנית החדשה הטובה ביותר - התפוצות

== קישורים חיצוניים ==
* 
* [https://www.youtube.com/channel/UCZhenW3zEiTci22LSj8zINg גולדן אייקונס] ב-YouTube

== הערות שוליים ==

קטגוריה:פרסים קולנועיים
קטגוריה:אפריקה: קולנוע
קטגוריה:פרסי גולדן אייקונס
רכס הרי גולד

רכס הרי גולד או רכס הר גולד (באנגלית: Gold Mountain Range) הוא רכס הרים במחוז אזמרלדה במדינת נבדה שבארצות הברית.

הרכס הוא תת-רכס של רכסי אזמרלדה.
שיא גובהו של הרכס 2,484 מטרים מעל פני הים.

== לקריאה נוספת ==

<div class="mw-content-ltr">• Kathy Calvert, Dale Portman, [https://books.google.co.il/books?id=OjvwAAAAMAAJ&pg=PA77&lpg=PA77&dq=%22Gold+Mountain+Range%22+Nevada&source=bl&ots=SvQrS6neSx&sig=X52NYTlz82D54A3VwvakrGG1hq4&hl=en&sa=X&ved=2ahUKEwix5fa0_YjeAhVJBsAKHaG_DWk4ChDoATAIegQIABAB#v=onepage&q=%22Gold%20Mountain%20Range%22%20Nevada&f=false The California Desert Conservation Area: Final Environmental Impact Statement], P 77</div>

== קישורים חיצוניים ==

* [https://geonames.usgs.gov/apex/f?p=gnispq:3:0::NO::P3_FID:851676 רכס הר גולד] באתר הסקר הגאולוגי של ארצות הברית
* [http://nearbymountains.com/Range/NV/Gold%20Mountain%20Range תצלום לוויין של רכס הר גולד, ואתרים סמוכים]
* [https://www.bing.com/maps/g/Gold-Mountain-Range-Nevada מפה טופוגרפית ותצלום אווירי של אזור רכס הר גולד]
* [http://www.peakbagger.com/range.aspx?rid=133559 רכס הר גולד] באתר peakbagger

== הערות שוליים ==

גולד
ניסוי הקפה של גוסטב השלישי מלך שוודיה

[[גוסטב השלישי, מלך שוודיה (1746–1792) היה נחוש להוכיח את ההשפעות הבריאותיות השליליות של קפה]]
ניסוי הקפה של גוסטב השלישי מלך שוודיה היה מחקר תאומים שנערך בהוראת גוסטב השלישי, מלך שוודיה במטרה לחקור את ההשפעות הבריאותיות של קפה. אף שקיים ספק לגבי המהימנות של האירוע, הניסוי שנערך במחצית השנייה של המאה ה-18, לא הצליח להוכיח שקפה הוא משקה מסוכן.

==רקע==
קפה הגיע לראשונה לשוודיה סביב 1674,, אבל כמעט שלא השתמשו בו עד תחילת המאה ה-18, שאז הפך לאופנתי בקרב העשירים. ב-1746 הוצא צו מלכותי כנגד קפה ותה בשל "השימוש לרעה וההפרזה של שתיית תה וקפה". על צריכת משקאות אלה הוטל מס כבד, והתחמקות מתשלום המס על החומרים גררה קנסות והחרמה של הכוסות והצלחות. מאוחר יותר נאסרה שתיית קפה לחלוטין. למרות האיסור צריכת הקפה נמשכה.

גוסטב השלישי, שראה בצריכת הקפה סכנה לבריאות הציבור, והיה נחוש להוכיח את ההשפעות הבריאותיות השליליות של המשקה, הורה לערוך ניסוי מדעי.

==הניסוי==
המלך הורה לערוך את הניסוי תוך שימוש בשני תאומים זהים. שני התאומים נשפטו בגין פשעים שביצעו ונגזר עליהם עונש מוות. גזר הדין שלהם הומתק למאסר עולם בתנאי שכל יום אחד מהתאומים ישתה שלושה קנקני קפה, והשני ישתה כמות זהה של תה, למשך שארית חייהם.

שני רופאים מונו לפקח על הניסוי ולדווח על תוצאותיו למלך. לרוע המזל, שני הרופאים נפטרו, ככל הנראה מסיבות טבעיות, לפני שהניסוי הושלם. גוסטב השלישי, שנרצח ב-1792, מת גם הוא לפני שראה את התוצאות הסופיות. הראשון משני התאומים שמת היה שותה התה שנפטר בגיל 83. תאריך מותו של התאום שותה הקפה ששרד אינו ידוע.

==לאחר מעשה==
ב-1794 ניסתה הממשלה שוב להטיל איסור על שתיית קפה. האיסור, שחודש מספר פעמים עד שנות ה-20 של המאה ה-19, מעולם לא הצליח להפסיק את שתיית הקפה. מהרגע שהאיסור על שתיית הקפה בוטל, הפך הקפה למשקה הדומיננטי בשוודיה, שמאז היא אחת מהמדינות שבהן צריכת הקפה לנפש היא בין הגבוהות בעולם.

הניסוי היה קרוי בהלצה "הניסוי הקליני הראשון של שוודיה".

==הערות שוליים==

קטגוריה:קפה
קטגוריה:ניסויים בבני אדם
קטגוריה:שוודיה: בריאות ורפואה
קטגוריה:המאה ה-18
שנות ה-30 של המאה ה-2

שנות ה-30 של המאה ה-2 היו העשור הרביעי של המאה ה-2, החלו ב-1 בינואר 130 והסתיימו ב-31 בדצמבר 139.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
הקמתה של [[איליה קפיטולינה על חורבותיה של ירושלים]]
* 132–135 - מרד בר כוכבא
:* 132 - תחילת מרד בר כוכבא כנגד שלטון האימפריה הרומית.
:* 135 - העיר ביתר נופלת בידי הרומאים ובא הקץ על מרד בר כוכבא. שנה לאחר סיומו של מרד בר כוכבא הוקמה איליה קפיטולינה על חורבותיה של ירושלים.

====אירועים פוליטיים משמעותיים====
* 131 - יוצא צו של הקיסר אדריאנוס אשר אוסר על ביצוע ברית מילה בשטחי האימפריה הרומית. בנוסף, אדריאנוס הוציא צו שאסר על קריאה פומבית של התורה - עבירה שהעונש עליה הוא מוות, כמו כן אדריאנוס הוציא גם צווים האוסרים על שמירת שבת, לימוד תורה, והסמכת רבנים.
* 136 - היגינוס יורש את טלספורוס על כס האפיפיור.

== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

* 132 - הסייסמוגרף מומצא על ידי הסיני ז'אנג הנג

== תרבות פופולרית ==

=== אדריכלות ===
מקדש בעל שמין נבנה בתדמור]]
* 131 - מקדש בעל שמין נבנה בתדמור.
* 132 - השלמת בנייתו של מקדש זאוס האולימפי שבאתונה
* 132 - תחילת בנייתו של קבר הדריאנוס ברומא, הידוע כיום כטירת סנטאנג'לו

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-2
ארשר עלי

ארשר עלי (באנגלית: Arsher Ali; נולד ב-9 באפריל 1984) הוא שחקן אנגלי.

==ביוגרפיה==
עלי נולד בנוטינגהאם שבאנגליה. הוא בוגר בית הספר למשחק איסט 15 (East 15 Acting School).

תפקידו המוכר ביותר הוא בדמות חסן מאליק בסרט הקומדיה "ארבע אריות" בבימויו של כריס מוריס. תפקידים ידועים נוספים שלו הם אדיל "א-ראב" חוסיין בדרמה הקומית "Beaver Falls", ואליד אחמד בדרמה "Complicit" של ערוץ 4, ומאליק סורי בסדרת הדרמה "הנעדר" של ה-BBC.

בתיאטרון שיחק עלי עם הלהקה השייקספירית המלכותית בסטרטפורד על האייבון.

עלי הביע מורת רוח תקיפה בנוגע לאתגרים העומדים בפני שחקן מרקע אתני שונה בתעשיית הבידור, וממשיך להיאבק נגד טייפקאסטינג גזעני.

===חיים אישיים===
ב-2010 נישא עלי לשחקנית רוקסי שהידי בטקס פרטי. בינואר 2018 נולדה לבני הזוג בתם הבכורה.

==פילמוגרפיה==
===קולנוע===
{| class="wikitable"
! שנה
! שם
! שם באנגלית
! תפקיד
! הערות
|-
| 2010
| ארבע אריות
| dir="ltr" | Four Lions
| חסן
|
|-
| 2012
|
| dir="ltr" | All in Good Time
| אטאש
|
|-
| rowspan="2" | 2015
|
| dir="ltr" | A Patch of Fog
| טרוי גריפין
|
|-
|שאריות של זיכרון
| dir="ltr" | Remainder
| נאז
|
|-
| 2017
|הריטואל
| dir="ltr" | The Ritual
| פיל
|
|-
| 2018
|עבר זמן רב
| dir="ltr" | Been So Long
| ג'ייק
|
|-
| 2019
|
| dir="ltr" | The Flood
| נסראת
|
|}

===טלוויזיה===
{| class="wikitable"
! שנה
! שם
! שם באנגלית
! תפקיד
! הערות
|-
| 2009
| וולנדר
| dir="ltr" | Wallander
| ג'מאל
|
|-
| 2011
| עדות אילמת
| dir="ltr" | Silent Witness
| זאק קהן
|
|-
| 2011–2012
|
| dir="ltr" | Beaver Falls
| אדיל "א-ראב" חוסיין
|
|-
| rowspan="2" | 2013
|
| dir="ltr" | The Guilty
| סמל בילוש וינש רוי
|
|-
|
| dir="ltr" | Complicit 
| ואליד אחמד
| סרט טלוויזיה של ערוץ 4
|-
| 2014
| הנעדר
| dir="ltr" | The Missing
| מאליק סורי
|
|-
| 2015
| ארתור וג'ורג'
| dir="ltr" | Arthur & George
| ג'ורג'
|
|-
| 2015
| דוקטור הו
| dir="ltr" | Doctor Who
| בנט
| בפרקים "Under the Lake" / "Before the Flood"
|-
| 2016
| שחיתות
| dir="ltr" | Line of Duty
| השוטר הארי ביינס
| סדרת טלוויזיה; 4 פרקים
|-
| 2017–2018
|
| dir="ltr" | Ackley Bridge
| סמיר קורשי
| עונות 1–2
|-
| 2018
| המודיע
| dir="ltr" | Informer
| אימרן עזיז
| סדרת טלוויזיה
|-
| 2022
| מדד הפחד
| dir="ltr" | The Fear Index
| הוגו
| מיני-סדרה
|-
| rowspan="2" |2023
|מצחיקה אחת
|Funny Woman
|דניס מהינדרה
|תפקיד ראשי; 6 פרקים
|-
|
|Everyone Else Burns
|סאמסון
|5 פרקים
|}

==קישורים חיצוניים==

==הערות שוליים==

קטגוריה:שחקני קולנוע וטלוויזיה אנגלים
קטגוריה:בוגרי בתי ספר למשחק באנגליה
קטגוריה:אנגלים ממוצא פקיסטני
קטגוריה:בריטים שנולדו ב-1984
רכס ג'וי

רכס ג'וי (באנגלית: Joy Range) הוא רכס הרים המהווה תת-רכס של הקורדילרה הארקטית, בטריטוריית נונאווט שבקנדה. 

הרכס הוא אחד הרכסים הצפוניים ביותר בעולם. 

הרכס, כמו גם רכס הנסיכה מרגרט הסמוך, ממוקמים על האי אקסל הייברג.

הרכס מגיע לגובה של 1,802 מטרים מעל פני הים.

==מקור השם==
הרכס נקרא על שם אלפרד הרברט ג'וי, הידוע במסע המחקר שערך, לאורך 2,900 קילומטרים, במזחלות כלבים, לאורכם של איי המלכה אליזבת בשנת 1929.

== קישורים חיצוניים ==
* [http://www4.rncan.gc.ca/search-place-names/unique.php?id=OAIKU רכס ג'וי] באתר ממשלת קנדה
* [https://mapcarta.com/24321884 מפה טופוגרפית של אזור רכס ג'וי]
* [https://peakvisor.com/peak/joy-range.html תרשים הנוף הנשקף מרכס ג'וי] באתר peakvisor
* [https://www.meteoblue.com/en/weather/forecast/14-days/joy-range_canada_5988103 תחזית מזג אוויר עדכנית ארוכת טווח עבור רכס ג'וי]

== הערות שוליים ==

ג'וי
ג'וי
לובארוס

לובארוס (שם מדעי: Luvarus imperialis) הוא מין של דג גרם ימי מסדרת הדקראים החי ברחבי האוקיינוסים הטרופיים והוא המין היחיד בתוך משפחת הלובאריים (Luvaridae) שבקבוצה דמויי-בתרן.
== מאפיינים ==
דג זה הוא קרוב רחוק של הבתרניים וצעירי הדג דומים לבתרנים בסנפירי הזנב הקוצניים, למרות שהבוגרים חסרים אותם. ואולם הוא גדול מהבתרנים בהרבה: האורך הממוצע הוא 152 סנטימטר והאורך המקסימלי מגיע ל-2 מטר. המשקל הגדול ביותר הגיע ל-150 ק"ג. הדג ורוד ובעל גוף אליפסי עם מצח גדול, לסתות קצרות וסנפירים קוצניים. לדג אין סנפיר גבי במקום יש לו שורה של קוצים קטנים באזור השת והאגן. הזנב גדול ושרירי ועוזר לדג לנוע.

זהו דג המצוי בעומקים של עד 200 מ' ברחבי האוקיינוס הפתוח ומחפש לו טרף בדמות מדוזות, מסרקניות וזואופלנקטון. הוא נידוג רק לעיתים נדירות למטרות מאכל.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי קונסטנטין סמואל רפינסק
קטגוריה:דמויי-בתרן
קטגוריה:מקריני סנפיר יחידים בסוגם
קטגוריה:מינים יחידים במשפחתם
קטגוריה:מגה-פאונה ימית
קטגוריה:בעלי חיים שתוארו ב-1810
האקדמיה הצבאית של המטה הכללי הרוסי

היכל ההתכנסות באקדמיה, 13 באוקטובר 2007
האקדמיה הצבאית של המטה הכללי של הכוחות המזוינים של הפדרציה הרוסית (ברוסית: Военная академия Генерального штаба Вооружённых Сил Российской Федерации) הוא מוסד חינוכי צבאי גבוה אשר מעניק הכשרה, הסבה, שיפור כישוריהם של בכירים וקצינים בכוחות המזוינים וגופים צבאיים אחרים של הפדרציה הרוסית, ראשי ופקידי מפעלים ומוסדות של התעשייה הצבאית הרוסית, כמו גם קציני צבאות זרים.

האקדמיה היא הגדולה והוותיקה מבין האקדמיות הצבאיות ברוסיה ורבים מבוגריה שירתו לאורך השנים בעמדות מפתח בצבא ובפוליטיקה הרוסית. האקדמיה הצבאית נחשבת למוסד החינוכי המוביל של הפדרציה הרוסית שמבצע מחקרים מדעיים בענייני ביטחון וצבא וייעול השימוש בכוחות המזוינים של הפדרציה הרוסית.

לאורך כל שנות קיומה, האקדמיה שינתה את שמה מספר פעמים:
* מאז 1832 — האקדמיה הצבאית הקיסרית;
* מאז 1855 — אקדמיית ניקולאי של המטה הכללי;
* 1909 — האקדמיה הצבאית על שם ניקולאי;
* מאז 1910 — האקדמיה הצבאית הקיסרית על שם ניקולאי;
* 1917 — האקדמיה הצבאית על שם ניקולאי;
* 1918 — האקדמיה של המטה הכללי של הצבא האדום;
* מאז 1921 — האקדמיה הצבאית של הצבא האדום;
* 1936 — האקדמיה של המטה הכללי של הצבא האדום;
* מאז 1941 — האקדמיה הצבאית של המטה הכללי של הצבא האדום על שם קלימנט וורושילוב;
* 1942 — האקדמיה הצבאית הגבוהה על שם וורושילוב;
* מאז 1958 —  האקדמיה הצבאית של המטה הכללי של הכוחות המזוינים של ברית המועצות.;
* 1969 — האקדמיה של המטה הכללי של הכוחות המזוינים של ברית המועצות על שם וורושילוב;
* 1992 — האקדמיה הצבאית של המטה הכללי של הכוחות המזוינים של הפדרציה הרוסית;

בראש האקדמיה עמדו בשנים שונים פיודור קוזנצוב, בוריס שפושניקוב, מאטוויי זכארוב, איוואן בגרמיאן.

== ראו גם ==
*האקדמיה הצבאית הפרוסית

== קישורים חיצוניים ==

* 

קטגוריה:רוסיה: צבא וביטחון
קטגוריה:מוסקבה: מבנים
קטגוריה:בתי ספר לקצינים
קטגוריה:רוסיה: אקדמיות צבאיות
קטגוריה:אוניברסיטאות ומכללות צבאיות
פודרגוס ינשופי

פודרגוס ינשופי מסווה עצמו על ענף
פודרגוס ינשופי (שם מדעי: Podargus strigoides) הוא מין של עוף אוסטרלי ממשפחת הפודרגיים שבסדרת התחמסאים.
== מאפיינים ==
הפודרגוס הוא עוף המזכיר ינשוף וכמותו פעיל בעיקר בלילות אך הוא קרוב בהרבה למשפחת התחמסיים. הוא מגיע לאורך 34–53 סנטימטרים ומשקל מרבי של 680 גרם, אף על פי שהוא נפוץ יותר בטווח 320 גרם, תלוי בתת-מין. לפודרגוס יש מקור הנפער כמו לסת של צפרדע לצידי לחייו ולצידו ישנם זיפים דמויי-שפם. הוא בעל אישונים גדולים וצהובים שגורמים לו להזכיר ינשוף. הוא בעל נוצות אפורות-חומות המותאמות להפליא לרקע הענפים עליהם הוא נח חלק רב מזמנו.

עוף זה שוכן ביערות, רמות, ערבות, סוואנות פארקים פתוחים ואף במדבריות מיוערים ברחבי אוסטרליה והאי טסמניה. הוא עוף מונוגמי הפעיל בלילות. הוא צייד מובהק הטורף בעיקר חסרי חוליות ליליים כמו פשפשים, חיפושיות, נמלים, צרעות, עקרבים ונדלים. עם זאת הוא לא יהסס לטרוף טרף גדול יותר לרבות זוחלים, דו-חיים ועכברים קטנים. פיו המעוקל עוזר לו לקטול את הטרף או אף לבלוע אותו כמו שהוא. בניגוד לינשופים אמיתיים, הוא אינו משתמש בטפריו למטרות הציד.

ביום הוא נח בקנו או מעל ענף. כדי להימנע מטריפה הוא מסתווה בצורה משוכללת בעומדו על גזע או ענף של אקליפטוס או עץ דומה.

===תת-מינים===
* Podargus strigoides phalaenoides
* Podargus strigoides brachypterus
* Podargus strigoides strigoides
==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1802
קטגוריה:טקסונים שתוארו בידי ג'ון לאת'אם
קטגוריה:פודרגיים
קטגוריה:אוסטרליה: עופות
ללקק ת'תות

ללקק ת'תות הוא סרט דרמה מוזיקלי ישראלי משנת 1992 בבימויו של אורי ברבש עם אורי בנאי, אקי אבני ותומי יואל בתפקידים הראשיים. הסרט היה מועמד לפרס אופיר לסרט העלילתי הטוב ביותר, אך לא זכה.

התסריט נכתב על ידי בני ברבש והמוזיקה על ידי עובד אפרת שגם הלחין את חמשת השירים בסרט למילותיה של חנה גולדברג.

הכוריאוגרפיה בקטעים המוזיקליים היא של דניאלה מיכאלי. שם הסרט נגזר מהשיר "ללקק לך את התות" המבוצע בו.

==תקציר העלילה==
בועז (אורי בנאי) הוא נער ממשפחה קשת יום מדרום תל אביב העובד למחייתו במאפייה. הוא אוהב לשיר ולנגן בגיטרה. לפני גיוסו עורכים לו עובדי המאפייה מסיבה ומעניקים לו גיטרה חדשה.

בועז הולך לבחינות כניסה ללהקה צבאית. מפקד הלהקה הוא אלכס (ששי קשת). לפניו נכנס לבחינה תמיר (אקי אבני), ממשפחה עשירה בצפון תל אביב ומתקבל מיד. בין בועז הדרומי לתמיר הצפוני קיימת יריבות ממושכת. שנה לפני כן, במהלך תחרות לגילוי כישרונות צעירים, ניצח בועז את תמיר ולקח את הפרס. תמיר מתנה את קבלתו ללהקה לאי קבלתו של בועז וכשבועז נכנס לבחינה הוא מוצא משם על ידי אלכס עוד לפני שהתחיל לשיר. גם חברתו של תמיר, שלי, (תומי יואל) מתקבלת ללהקה.

בועז הממורמר משתולל במקום ונידון ל-35 ימי מחבוש. שלי מרגישה שנעשה לו עוול, מבקרת אותו בבית הסוהר, מעודדת אותו ושומרת למענו את הגיטרה שלו.

לאחר השחרור מבית הסוהר מתחיל בועז בטירונות של כושר לקוי בפיקודו של סמל עטרי (יובל כרמי) הממרר את חיי הטירונים בכלל ואת בועז וחברו גולדמן (אורי גוטליב) בפרט. הוא מתעב את בועז מפני שנשלח מלהקה צבאית של "בטלנים".

בועז מחבר שיר בשם "אני בא אלייך" שמוצא חן באוזני גולדמן. גולדמן רושם את תווי השיר ומילותיו ושולח אותם בעילום שם ללהקה. עטרי מעליב את גולדמן על היותו הומוסקסואל וגורם לו לניסיון התאבדות עם פציעה קשה. בועז מתעמת פיזית עם עטרי ולבסוף נשלח לאפסנאות של הלהקה בפיקודו של אלברט (אלברט אילוז). הוא נפגש לעיתים עם שלי למורת רוחו של תמיר שאוסר עליו להתראות עם חברתו והם חובטים אחד בשני.

החבר'ה באפסנאות יוצרים "להקה תחתית" ומבצעים שירים שכתב בועז.

מפקד הלהקה, אלכס, מקבל את שירו של בועז ומחליט שהלהקה תבצע אותו בטלוויזיה. לשאלת מנחה הטלוויזיה (מני פאר) מי כתב את השיר אומר תמיר שזה הוא כדי להעלות את הערכתה של שלי שמפקפקת בזה.

גולדמן שצופה בתוכנית ממיטתו בבית החולים, מטלפן לאביו, עו"ד גולדמן (שמחה זיו) ומספר לו את האמת. אביו מגיע לחזרות הלהקה ומעדכן את אלכס כי בועז הוא מחבר השיר וזכויות היוצרים שייכות לו.

לבסוף מבצעת הלהקה עם להקת התחתית את שירו של בועז "אני בא אלייך" בפני קהל עצום כשבועז שר סולו עם שלי ושניהם מתחבקים למורת רוחו של תמיר.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| אורי בנאי || בועז
|-
| אקי אבני || תמיר
|-
| תומי יואל|| שלי
|-
| ששי קשת || אלכס, מפקד הלהקה
|-
| אלברט אילוז || אלברט
|-
| אורי גוטליב || גולדמן
|-
| יובל כרמי || סמל עטרי
|-
| עודד מנשה || זמר בלהקה
|-
| יחזקאל לזרוב || זמר בלהקה
|-
| שמחה זיו || עו"ד גולדמן
|}

==קישורים חיצוניים==

* [https://www.youtube.com/watch?v=8cUItM0FpXA&index=1&list=RD8cUItM0FpXA אני בא אלייך], באתר יוטיוב
* - ביקורת

==הערות שוליים==

קטגוריה:סרטי 1992
קטגוריה:סרטים ישראליים
קטגוריה:סרטים מוזיקליים ישראליים
קטגוריה:סרטי להט"ב ישראליים
קטגוריה:סרטי דרמה ישראליים
קטגוריה:סרטי מלחמה ישראליים
קטגוריה:סרטים בעברית
קטגוריה:צה"ל בקולנוע
קטגוריה:סרטים ישראליים משנת 1992
קטגוריה:סרטי אורי ברבש
האקדמיה הצבאית הקיסרית הרוסית

האקדמיה על שם ניקולאי של המטה הכללי הייתה אקדמיה צבאית להכשרת קצונה (זוטרה, בכירה וקציני מטה, במסלולים נפרדים) בצבא הקיסרי של האימפריה הרוסית. האקדמיה נוסדה ב-1832. כל חברי המטה הכללי הרוסי היו בוגרי המסלול הבכיר באקדמיה. האקדמיה עברה שינויי מבני מספר פעמים והפסיקה להתקיים במהלך מלחמת האזרחים ברוסיה והוחלפה באקדמיה של הצבא האדום.

הלימודים הצבאיים באקדמיה התמקדו בתחומי טקטיקה, אסטרטגיה צבאית, טיפול בסוסים, היסטוריה צבאית, התבצרות, מיגון והתקפת יעדים מבוצרים. האקדמיה הכשירה גם קצינים מקצועיים-טכניים בתחומי ההנדסה הצבאית והארטילריה.

שמה הרשמי היה "האקדמיה הצבאית הקיסרית" (Императорская военная академия), בשנת 1855 נקראה בשם האקדמיה על שם ניקולאי של המטה הכללי (Николаевская академия Генерального штаба; לזכר הקיסר ניקולאי הראשון), משנת 1909 נודעה בשם האקדמיה הקיסרית הצבאית על שם ניקולאי (Императорская Николаевская военная академия).

לפי פיטר קנז, "האקדמיה של ניקולס, או מכללת סגל, העניקה את ההשכלה הצבאית הגבוהה ביותר ברוסיה האקדמיה הייתה מאורגנת, כמו מוסדות רבים של הצבא הרוסי, לפי הדגם הגרמני. רק טובי הקצינים, לאחר כמה שנים של שירות בגדודים, יכלו להיכנס לאקדמיה הזו. מבין 150 הבוגרים בשנתיים, 50 התלמידים הטובים ביותר קיבלו מינוי במטכ"ל והאחרים חזרו לגדודים שלהם. למעשה כל הפיקוד העליון של הצבא הרוסי במלחמת העולם וצבא המתנדבים במלחמת האזרחים היו בוגרי מכללת מטכ"ל ".

בשנת 1918 האקדמיה פורקה והוחלפה באקדמיה של הצבא האדום.
== ראו גם ==
* האקדמיה הצבאית של המטה הכללי הרוסי
* האקדמיה הצבאית הפרוסית
==קישורים חיצוניים==

קטגוריה:האימפריה הרוסית: צבא וביטחון
קטגוריה:סנקט פטרבורג: מבנים
קטגוריה:בתי ספר לקצינים
קטגוריה:רוסיה: אקדמיות צבאיות
קטגוריה:אוניברסיטאות ומכללות צבאיות
פסופי אפור כנף

להקת פסופים שותים בסורינאם
פסופי אפור כנף (שם מדעי: Psophia crepitans; מכונה לעיתים אגמי מחצצר) הוא מין עוף ממשפחת הפסופיים שבסדרת העגוראים החי על קרקעית יערות הגשם של אמריקה הדרומית. פסופי זה, בשונה מקרוביו לסוג, בעל גב ואגן בצבע אפור אך שאר הגוף שחור.

הוא מגיע לאורך 48-56 סנטימטר ומשקלו עד 1.3 ק"ג. הוא בעל גוף עגלגל ומגושם, צוואר ורגליים ארוכות וראש קטן עם מקור צהוב קצר. הוא מזכיר במראהו את ההוקיים החיים באותם אזורים אך למעשה קרוב הרבה יותר לעגוריים שוכני הביצות. עוף זה נחשב למעופף חלש והוא יעדיף לעוף רק כמוצא אחרון ובמקום זאת לברוח בעת תקיפה.

זה הוא עוף מתלהק. ניתן לצפות בלהקה בת 50 פרטים משוטטת על קרקעית היער בחיפווש אחר מזון: פירות של עצי יער שונים וזחלי חרקים, החיים באדמה. כמה שבטי אינדיאנים מחזיקים בעופות אלה כחיות מחמד.

==תת-מינים==
לפסופי ישנם 2 תת-מינים:
* Psophia crepitans napensis - מצוי בדרום-מזרח לקולומביה, צפון-מזרח פרו וצפון-מערב ברזיל.
* Psophia crepitans crepitans - מצוי בדרום-מזרח קולומביה, ונצואלה, גויאנה וצפון ברזיל.

==קישורים חיצוניים==

*[https://web.archive.org/web/20180928151841/http://www.world-birds.com/birds/v/grey-winged-trumpeter פסופי אפור כנף באתר world-birds]
==הערות שוליים==

קטגוריה:טקסונים שתוארו בידי קארולוס ליניאוס
קטגוריה:פסופיים

קטגוריה:קולומביה: עופות
קטגוריה:ברזיל: עופות
קטגוריה:עופות יער האמזונאס
קטגוריה:בעלי חיים שתוארו ב-1758
פסופי שחור כנף

פסופי שחור כנף (שם מדעי: Psophia viridis) הוא מין של עוף ממשפחת הפסופיים שבסדרת העגוראים. הוא חי ביערות גשם טרופיים בברזיל בטווח שבין נהר האמזונאס לנהר מדיירה ומגיע במזרח עד לנהר טוקנטינס. עוף זה מצוי בסכנת הכחדה בטבע.

הפסופי הוא עוף דמוי-תרנגול קרקע שצבעו שחור והוא בעל גוף מגושם עם רגליים וצוואר ארוכים וראש קטן. אורכו עד 49 ס"מ ומשקלו עד 1.1 ק"ג. הוא מעופף חלש ביותר יעדיף להימלט בריצה.

הפסופים נעים בקבוצות קטנות ביער בעודם מחפשים מזון של פירות נפולים ושל חרקים ומרבי רגליים ביער. 

==תת-מינים==
לפסופי זה 4 תת-מינים שחלק מהחוקרים רואים בהם מינים עצמאיים:
* Psophia viridis viridis 
* Psophia viridis dextralis 
* Psophia viridis obscura 
* Psophia viridis interjecta 
==קישורים חיצוניים==

*[https://web.archive.org/web/20160304050557/http://www.world-birds.com/birds/v/dark-winged-trumpeter פסופי שחור כנף באתר world-birds]
==הערות שוליים==

קטגוריה:בעלי חיים שתוארו ב-1825
קטגוריה:טקסונים שתוארו בידי יוהאן בפטיסט פון ספיקס
קטגוריה:פסופיים

קטגוריה:ברזיל: עופות
קטגוריה:עופות יער האמזונאס
פסופי חיוור כנף

פסופי חיוור כנף (שם מדעי: Psophia leucoptera) הוא מין עוף ממשפחת הפסופיים שבסדרת העגוראים החי על קרקעית יערות הגשם של אמריקה הדרומית בברזיל, צפון בוליביה ומזרח פרו. למרות דמיונו להוקו גדול הוא איננו קרוב להוקיים.
== מאפיינים ==
הפסופי מגיע לאורך 45-52 ס"מ ומשקלו עד 1 ק"ג והוא בעל גוף עגלגל ומגושם בצבע שחור עם זנב לבן והחלק החיצוני של הכנפיים ירקרק-כחול. הראש קצר ובעל מקור קצר וצהוב. הפסופי נע במהירות ביער עם רגליו הארוכות אך הוא מעופף חלש הממריא לעיתים רחוקות. הוא מצוי על קרקעית היער בקבוצות גדולות המחפשות אחרי פירות וחרקים באדמה.

למין זה התנהגות רבייה מיוחדת: בעוד נקבה דומיננטית מוכנה להזדווג, כמה זכרים דומיננטיים מזדווגים איתה ומגנים יחדיו על אותו הקן, בו יכולות להימצא 5 ביצים, ועליהן דוגרים הזכרים והנקבות בלהקה. הצעירים בוקעים ויכולים להתנועע מיד ולחפש מזון, תוך הליכה אחרי אמם.

==תת-מינים==
* Psophia leucoptera ochroptera - לעיתים משויך למין עצמאי
* Psophia leucoptera leucoptera
==קישורים חיצוניים==

*[https://web.archive.org/web/20160303182748/http://www.world-birds.com/birds/v/pale-winged-trumpeter פסופי חיוור כנף], באתר world-birds
==הערות שוליים==

קטגוריה:בעלי חיים שתוארו ב-1825
קטגוריה:טקסונים שתוארו בידי יוהאן בפטיסט פון ספיקס
קטגוריה:פסופיים

קטגוריה:ברזיל: עופות
קטגוריה:פרו: עופות
קטגוריה:בוליביה: עופות
קטגוריה:עופות יער האמזונאס
לטביה באירוויזיון 2000

לטביה באירוויזיון 2000 השתתפה עם השיר "My Star" בביצוע של בריינסטורם.

==לפני האירוויזיון==
לטביה השתתפה באירוויזיון 2000 עם השיר "My Star" (“הכוכב שלי") בביצוע בריינסטורם. זו הייתה השנה הראשונה שבה לטביה השתתפה בתחרות. 

הטלוויזיה הלטבית ארגנה את תחרות האירודזיסמה (Eirodziesm) לבחירת נציג המדינה לתחרות. התחרות נערכה באולפני הטלוויזיה בריגה והונחתה על ידי דיתה טורסטר. 10 שירים באנגלית התמודדו בתחרות והזוכה נבחר כשילוב בין קולות צוות שיפוט של מומחים בתחום המוזיקה לקולות הקהל בבית.

{| class="sortable wikitable" style="margin: 1em auto 1em auto"
|+ style="font-size: bigger;" | אירודזיסמה - 26 בפברואר 2000
|- bgcolor="#CCCCCC"
! סדר
! מבצע
! שיר
! ניקוד
! מיקום
|- 
| 1
| מריה נאומובה
| "For You My Friends"
| 114
| 2
|- 
| 2
| יאנה קיי
| "Waterfall"
| 81
| 6
|-
| 3
| ג'אניס סטיבליס
| "I Will Return"
| 62
| 8
|-
| 4
| Dace Pūce, Aigars Grāvers & Nataradža
| "Tāda zeme"
| 67
| 7
|-
| 5
| ארניס מדניס	
| "Everyday in Circle"
| 82
| 5
|-
| 6
| מאדרה קלמה
| "Close to You"
| 49
| 10
|- bgcolor="#FFD700" 
| 7
| בריינסטורם
| "My Star"
| 147
| 1
|- 
| 8
| לינדה לין
| "Let's Go Insane"
| 108
| 4
|- 
| 9
| אגנס
| "Knowing Love and Loss"
| 51
| 9
|-
| 10
| יאנה קיי
| "Set My Heart on Fire"
| 109
| 3
|}

==באירוויזיון==

2000
קטגוריה:מדינות באירוויזיון 2000
פינלנד באירוויזיון 2000

עבור אירוויזיון 2000, 12 שירים השתתפו בחצי הגמר שארגנה רשת השידור הפינית ששודר ברדיו. ששת השירים שזכו בניקוד הגבוה ביותר על ידי הקהל, עלו לשלב הגמר.

מופע הגמר נערך ב-12 בפברואר 2000, במלון לורד שבהלסינקי ושודר בטלוויזיה. אלה היו השירים שהשתתפו בו:
{| class="sortable wikitable" style="margin: 1em auto 1em auto"
|- bgcolor="#CCCCCC"
! סדר
! מבצע
! שיר
! ניקוד השופטים
! ניקוד הקהל
! ניקוד סופי
! מיקום
|-
| 1
| אנה אריקסון
| "Oot voimani mun"
| 47
| 40
| 87
| 2
|-
| 2
| The Reseptors
| "Flower Child"
| 15
| 10
| 25
| 6
|-
| 3
| סיסטרהוד
| "Ordinary Life"
| 40
| 30
| 70
| 4
|-
| 4
| נייטוויש
| "Sleepwalker"
| 18
| 60
| 78
| 3
|-
| 5
| ניילון בייט
| "Viha ja rakkaus"
| 49
| 20
| 69
| 5
|- bgcolor="#FFD700"
| 6
| נינה אוסטרם
| "A Little Bit"
| 41
| 50
| 91
| 1
|}

=== נקודות שהוענקו לפינלנד ===
{| class="wikitable"
|-
|-
!נקודות width=20%|12 
!width=20%|10 נקודות
!width=20%|8 נקודות
!width=20%|7 נקודות
!width=20%|6 נקודות
|-
| valign="top" |
| valign="top" |
| valign="top" |
| valign="top" |
 אסטוניה
| valign="top" |
|-
!width=20%|5 נקודות
!width=20%|4 נקודות
!width=20%|3 נקודות
!width=20%|2 נקודות
!width=20%|1 נקודה
|-
| valign="top" |
 הולנד
| valign="top" |
 רומניה
| valign="top" |
| valign="top" |
 שוודיה
| valign="top" |
|}

2000
קטגוריה:מדינות באירוויזיון 2000
יצחק ננר

יצחק ננר (22 באוגוסט 1919 - 27 באפריל 2012) היה משפטן ישראלי, אשר שירת כסגן נשיא האינטרנציונל הליברלי והיה שותף להקמת הארגון הבינלאומי של עורכי דין ומשפטנים יהודים.

==ביוגרפיה==
יצחק ננר נולד בווינה, אוסטריה, אך בהיותו תינוק עברה משפחתו לעיר סטניסלאבוב בגליציה, פולין, כיום איוואנו-פרנקיבסק, אוקראינה.

ב-1938, בגיל 19, הוא עלה לארץ ישראל תחת המנדט הבריטי, במסע על סיפונה של ספינה, עם קרוב ל-1,000 סטודנטים יהודים מכל פולין, שנרשמו ללימודים באוניברסיטה העברית בירושלים.

הוא שט בספינה עם סטודנטית ופעילה ציונית, בלנקה שטיין; הם נישאו בשנה שלאחר מכן, ב-1939. שתי משפחותיהם, אותן השאירו מאחור בפולין, נספו בשואה.

באוניברסיטה העברית בירושלים למד ננר מדעי החברה, סוציולוגיה, פילוסופיה והיסטוריה, ולאחר מכן למד משפטים בבית הספר המנדטורי למשפטים בירושלים. כתב את אחד הפרסומים האקדמאים הראשונים אודות השואה.

ננר הקים את משרד עורכי הדין על שמו ב-1951, אשר שינה שמו מאוחר יותר ל״ננר ושות' משרד עורכי דין ונוטריון״.

ב-1960 נבחר ננר לעיריית ירושלים.

ננר היה חבר בהנהגת המפלגה הליברלית הישראלית ושימש כסגן נשיא האינטרנציונל הליברלי. עפ״י שר המשפטים וסגן ראש-הממשלה לשעבר, משה ניסים, ״הוא לחם כמו אריה נגד החלטות אנטי-ישראליות״.

ננר היה ליהודי והישראלי הראשון שנבחר לנשיא של כבוד של ארגון המשפטנים העולמי (WJA), והחזיק בתפקידים חשובים בארגון, על פי נשיא בית-המשפט העליון לשעבר בישראל, מאיר שמגר.

ב-2005 בקונגרס העולמי של WJA בשנגחאי, סין, זכה ננר במדליה על תרומתו לשלום ושלטון החוק.

ננר היה אחד ממייסדי הארגון הבינלאומי של עורכי-דין ומשפטנים יהודים (IAJLJ), ושימש כסגן הנשיא. ביוני 1998 בכנס של IAJLJ בעיר היוונית סלוניקי, ננר הזהיר ש"התנועה הרוויזיוניסטית הבינלאומית, אשר עושה שימוש באינטרנט ובמסע תעמולה מתוזמר, עלולה לעוות את הזיכרון ההיסטורי של דורות צעירים יותר;" וש"לתנועת ההכחשה יש מוסד היסטורי המשחזר את ההיסטוריה ושמטרתו האמיתית הוא להכחיש את השואה."

ביוני 1999 בברלין, ננר הזהיר כי "קיימים מספר סימנים מאוד מטרידים של צמיחת אנטישמיות בגרמניה וברחבי אירופה", ולמרות זאת הוא טען כי "גרמניה היא אחת מן הארצות הבודדות באירופה אשר חוקקה חוקים" כדי להילחם במגמות אלו.

ננר היה אחד ממייסדי לשכת עורכי הדין בישראל ושימש כיו"ר הראשון של ועדת מחוז ירושלים מ-1965 עד 1971, לפני שנבחר ליו"ר של המועצה הלאומית של הארגון ב-1972, תפקיד בו שירת עד 1987.

בשנת 2000, ננר קיבל את הפרס השנתי לאזרחות טובה יקיר ירושלים. בספטמבר 2017, הכריזה עיריית ירושלים כי רחוב ייקרא על שמו של יצחק ננר.

==תפקידים אותם ביצע==
*מזכיר סניף העובד הציוני
*מזכיר מועצת הפועלים של ירושלים
*חבר הוועדה למינוי שופטים
*מזכ"ל הוועדה המשותפת לסיוע ליהודי פולין
*יו"ר מועצת הוועדה הלאומית של לשכת עורכי הדין בישראל
*סגן נשיא הארגון הבינלאומי של עורכי דין ומשפטנים יהודים
*סגן נשיא האינטרנציונל הליברלי
*נשיא של כבוד של ארגון המשפטנים העולמי
*חבר עיריית ירושלים

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:עורכי דין ישראלים
קטגוריה:ישראלים ילידי אוסטריה
קטגוריה:וינה: אישים
קטגוריה:בוגרי האוניברסיטה העברית בירושלים
קטגוריה:בוגרי בית הספר המנדטורי למשפטים
קטגוריה:יהודים הקבורים בהר המנוחות
קטגוריה:ישראלים שנולדו ב-1919
קטגוריה:ישראלים שנפטרו ב-2012
שנות ה-40 של המאה ה-2

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
 
====אירועים פוליטיים משמעותיים====
* 140 - פיוס הראשון יורש את היגינוס על כס האפיפיור
* 142 - בניית חומת אנטונינוס - גבול הכיבוש הרומי בסקוטלנד.
* 142 - התאולוג הנוצרי מרקיון מכריז כי התנ"ך אינו עולה בקנה אחד עם הנצרות.
* 21 באפריל 147 - מסיבות גדולות לרגל יום השנה ה-900 של רומא.
 
== כלכלה ==

== אסונות ==

== התנקשויות, חיסולים, וניסיונות התנקשות ==

== מדע וטכנולוגיה ==

 
== תרבות פופולרית ==

=== אדריכלות ===
* 141 - מקדש אנטונינוס ופאוסטינה נבנה ברומא על ידי הקיסר אנטונינוס פיוס והוקדש לאשתו פאוסטינה, שהוכרזה כאלה לאחר מותה.

==אישים בולטים==

===מנהיגי עולם בולטים===
==קישורים חיצוניים==

*
קטגוריה:המאה ה-2
חבר הרבנים דניו יורק

חבר הרבנים דניו יורק (באנגלית: New York Board of Rabbis) הוא ארגון המאגד רבנים אורתודוקסים, רפורמים, קונסרבטיבים ורקונסטרוקטיבים ממדינות ניו יורק, ניו ג'רזי וקונטיקט.

== היסטוריה ==

ראשיתו של הארגון בשנת 1881, שהוקם תחת השם מועצת הרבנים היהודים של ניו יורק ("New York Board of Jewish Ministers"), על ידי גוסטב גוטהייל , אדולף הייבש , קאופמן קוהלר, פרדריק דה סולה מנדס והנרי פררה מנדס, שהגיעו מזרמים שונים של היהדות, בתקווה לפעול יחד לטיפוח החינוך היהודי ולקידום משותף של היהדות. חבר הרבנים דניו יורק אומץ רשמית כשם הארגון בשנת 1946.

בשנת 1948 מועצת רבני ניו יורק והליגה נגד השמצה ערכו מחאה נגד הסרט אוליבר טוויסט בו מוצגים סטריאוטיפים יהודיים שליליים, עקב המחאה הסרט לא אושרר עד 1951, אחר שנערכו שינויים בהצגת דמותו של פייגין אותה גילם אלק גינס.

הרב וונטוורת 'ארתור מתיו (1892–1973), מייסד "שומרי המצוות", קבוצה של יהודים שחורים, הגיש בקשה לחברות במועצת הרבנים דניו יורק, אך נדחה.<ref></ref>

בשנת 2005 הוציאו מועצת רבני ניו יורק והליגה הקתולית הודעה משותפת בו הם מגנים את תופעת ה'חנוכריסמס', ומכנים אותו "תהו ובהו רב תרבותי", וכי הוא מעליב את שתי הדתות כאחד.

==פעילות==

== חברים בארגון ==

== קישורים חיצוניים ==
* 

<div class="mw-content-ltr">
* [http://findingaids.cjh.org/?pID=1379091 Guide to the New York Board of Rabbis Records, undated, 1881-2000 (1948-2000)], Center for Jewish History 
</div>

== הערות שוליים ==

קטגוריה:יהדות ניו יורק
קטגוריה:יהדות ארצות הברית: ארגונים
קטגוריה:אגודות רבנים
שנות ה-50 של המאה ה-2

שנות ה-50 של המאה ה-2 היו העשור השישי של המאה ה-2, החלו ב-1 בינואר 150 והסתיימו ב-31 בדצמבר 159.

== אירועים בולטים בעולם ==

===מלחמה ופוליטיקה ===
====מלחמות====
====סכסוכים לאומיים ואזוריים====
* 157 - מתחיל מרד נגד השלטון הרומי בדאקיה

====אירועים פוליטיים משמעותיים====
* 150 - תחילת תור הזהב של טאוטיווקאן, העיר הגדולה ביותר שהתקיימה ביבשת אמריקה טרם עידן הקולוניאליזם. (התקיים עד 450)
* 155 - ככל הנראה אניקטוס יורש את פיוס הראשון על כס האפיפיור.
* 155 - הקיסר אנטונינוס מוציא צו המאפשר ליהודים לחזור לבצע ברית מילה בתחומי האימפריה הרומית.

== כלכלה ==

== אסונות ==

* 151 - הערים היווניות מיטילנה וסמירנה נחרבות ברעידת אדמה.
* 151 - מיטילנה וסמירנָה נחרבים ברעידת אדמה.

== התנקשויות, חיסולים, וניסיונות התנקשות ==

== מדע וטכנולוגיה ==

== תרבות פופולרית ==

=== אדריכלות ===
[[פירמידת השמש הגדולה נבנית בטאוטיואקאן]]
* 150 - פירמידת השמש הגדולה נבנית בטאוטיואקאן. זהו הבניין הטרום קולומביאני הגבוה ביותר באמריקה.

==אישים בולטים==

[[אנטונינוס פיוס]]
* אנטונינוס פיוס, קיסר רומא

==קישורים חיצוניים==

*
קטגוריה:המאה ה-2
השער האדום

השער האדום (באיטלקית: La porta rossa) הוא סדרת דרמה המשכית מסוגת הדרמה והפנטזיה מבית היוצר של רשת Rai 2 האיטלקית שעונתה הראשונה שודרה החל מ-22 בפברואר 2017. בסדרה כיכבו קרלו לוקארלי וז'אן-פיירו ריגוסי.

==תקציר העלילה==
הסדרה ממוקמת בטריאסטה. הנציב לאונרדו קליוסטרו הוא אימפולסיבי, בעל מזג נוקשה מאוד ולא שגרתי וכלל לא נוטה לעקוב אחר הנהלים והנחיות הממונים עליו. אך הוא מוצא את עצמו נאבק בחקירה המורכבת ביותר בקריירה שלו: חקירת הרצח של עצמו.

למעשה, הוא נהרג בפעולה משטרתית בודדת, אבל במקום לעבור ב"שער האדום" המפריד בין חיים למוות ומוביל אל החיים שלאחר המוות, הוא בוחר להישאר בעולם הארצי וכך לגלות מי הוא הרוצח שלו: רק כך יוכל להציל את חייה של אשתו, השופטת אנה מאייר (שממנה נפרד בשנים האחרונות, אף על פי שהאהבה עדיין הייתה ביניהם), לאחר שחווה כמה חזיונות על העתיד בהם הוא רואה דמות מסתורית שמנסה לרצוח את אנה על רקע עץ חג המולד, הוא חושד שהרצח יתבצע בתקופת חג המולד.

אבל, כאמור, לאונרדו מת והאנשים היחידים שיכולים לעזור לו הם נערה בת שבע עשרה, ונסה רוזיק, המגלה שהיא מדיום וגם האדם היחיד שיכול לראות ולשמוע אותו וג'ונאס, רוח אחרת במצב דומה, אשר מסייעת ללאונרדו לחלץ את עצמו ולהסתגל למצב הרפאים החדש שלו.

עד מהרה מתברר שהרוצח של לאונרדו, ככל הנראה, הוא עמיתו בתחנת המשטרה, אשר ניהל חיים כפולים והוא קשור להברחת חומר כימי חדש בעל עוצמה קטלנית. במצבו החדש כרוח רפאים לאונרדו מנסה להפיל את העמית במלכודת ולחשוף אותו. אך נדמה שלכל עמיתיו של לאונרדו יש משהו להסתיר ולכן הם כולם חשודים אפשריים. אבל גם השופט אנטוניו פיראס, עמיתה של אנה, שתמיד הייתה מאוהבת בה ותמיד הייתה לו שנאה לא מוסתרת כלפי לאונרדו או, אביה של אנה, אלביו, שמעולם לא אישר את נישואי בתו ללאונרדו, נראה שלכולם יש שלדים בארון.

==פרקי הסדרה==
{| class="wikitable" style="text-align:center"
|-
! רשת !! פרקים!! שנת שידור
|-
| עונה ראשונה
| 12
| 2017
|}

==רימייק==
בנובמבר 2020 רשת TV-3 הרוסית שידרה את הסדרה המיסטית "רוח הרפאים" («Фантом») בכיכובו של דניס שבדוב ובהפקת 1-2-3 Production כרימייק לסדרה האיטלקית.

==קישורים חיצוניים==
* 

קטגוריה:סדרות טלוויזיה איטלקיות
קטגוריה:סדרות דרמה
קטגוריה:סדרות מתח
קטגוריה:תוכניות טלוויזיה שעלו לשידור בשנות ה-2010
קטגוריה:סדרות פנטזיה
קטגוריה:סדרות משטרה ופשע
גדי פורטנוי

גדי פורטנוי (נולד ב-18 באפריל 1985) הוא במאי, עורך ושחקן קומי ישראלי.

== ביוגרפיה ==
ב-1999 בגיל 14, החל לביים, לצלם, לערוך ולהגיש את המגזין העירוני של העיר ראש העין לערוץ הקהילתי. ב-2001 הפיק והגיש ברדיו האינטרנטי "WFM" רדיו שהוקם בשיתוף מעריב לנוער. בקיץ 2003 התגייס ליחידת ההסרטה של המשטרה הצבאית בה שירת כצלם צבאי עד לשחרורו ב-2006. ב-2008 החל לעבוד בשידורי קשת ובמקביל החל לכתוב ולהופיע בערבי קומדיה של דומינו גרוס והחל לביים, לערוך ולהשתתף יחד עם חברי הקבוצה, ביניהם - טל טירנגל ויורן דוידי (חברי ההרכב תירס סקסואל) סרטונים וקליפים קומיים לרשת.

בשנת 2012 ביים, ערך והשתתף בסדרה דירה 17 ששודרה כחלק מתוכנית המערכונים מצב כפית ב-Yes Comedy.

בתחילת 2014 עלתה בערוץ 2 תוכנית הלייט נייט "לילה תירס" בהגשת הצמד תירס סקסואל בה גדי ביים וערך את כל קטעי החוץ והמערכונים.

לאחר סיום התוכנית החל גדי לביים ולערוך קטעי חוץ לתוכניות טלוויזיה שונות - "תוכנית קיציס" ששודרה בשידורי קשת, "הכל אבוד" שהוגשה על ידי הקומיקאי טל פרידמן ושודרה בערוץ 10, ביים וערך את כל מערכוני החוץ לתוכנית "זה המצב" - תוכנית מערכונים ששודרה ברשת, ביים וערך את הסדרה הקומית "אחמד ואחמד" בהשתתפות דובדבני וקובץ' עבור קומדי סנטרל ישראל. ביים וערך קטעי חוץ לתוכנית "עד כאן" המשודרת בתאגיד השידור כאן. ביים וערך קטעי חוץ לתוכנית "מחר שבת" עם צביקה הדר, ביים וערך קטעי חוץ לתוכנית היום בלילה עם גורי אלפי ביים את כל קטעי החוץ בתוכנית "מתחת לעור" ששודרה בחינוכית. ביים וערך את הסדרה "סחילנד" ששודרה בערוץ טדי בפרטנר TV. היה במאי עריכות ועורך בתוכנית אנחנו במפה ששודרה בהוט. ביים את תעודות הזהות של הכרישים לתוכנית הכרישים בקשת. ביים, ערך והשתתף יחד עם יוצרים נוספים בתוכנית "טלוויזיה מהעתיד" המשודרת ברשת.

במקביל לעבודתו כבמאי גדי גם שיחק דמויות שונות במערכונים בתוכניות טלוויזיה קומיות, ביניהן - ארץ נהדרת, צחוק מעבודה, דובדבני וקובץ', ניצה ולחם ושיחק בקליפים ופרסומות.

ב-2017 החל לביים ולערוך פרסומות ביניהן פרסומות לדומינו'ס פיצה, קפה טורקי, ויטבתה. בשנת 2019 ביים בין היתר, מספר פרסומות למקדונלד'ס.

== קישורים חיצוניים ==
* 

*

== הערות שוליים ==

2018 10
קטגוריה:במאי טלוויזיה ישראלים
קטגוריה:שחקני קולנוע וטלוויזיה ישראלים
קטגוריה:קומיקאים ישראלים
קטגוריה:ישראלים שנולדו ב-1985
גרמניה באירוויזיון 1982

גרמניה השתתפה באירוויזיון 1982 עם השיר "Ein bißchen Frieden" (מעט שלווה), בביצוע ניקול, וזכתה במקום הראשון בתחרות. 

==לפני האירוויזיון==
הגמר הלאומי הגרמני לבחירת הנציג עבור אירוויזיון 1982 נקרא "Ein Lied für Harrogate" (שיר עבור הארוגט), 12 שירים התמודדו בתחרות שנערכה באולפני הטלוויזיה הציבורית של בוואריה, הזוכה נבחר על ידי דגימה של 500 אזרחים אקראיים ממערב גרמניה הבאים לייצג את אוכלוסיית המדינה, כל אחד מהמצביעים דירג כל שיר מ-1 עד 12 בדומה לאירוויזיון עצמו.

{| class="sortable wikitable"
|- bgcolor="#CCCCCC"
! סדר !! מבצע !! שיר !! מספר קולות !! מיקום
|-
| 1 || גוטליב וונדהאלס || Der Ohrwurm || 2029 || 11th
|-
| 2 || סברין || Ich glaub' an meine Träume || 2717 || 10th
|-
| 3 || ג'ניפר קמפ || Wie Phönix aus der Asche || 1965 || 12th
|-
| 4 || מל ג'רזי || Schenk' mir eine Nacht || 3227 || 7th
|-
| 5 || גבי בגינסקי || So wie du bist || 2802 || 9th
|-
| 6 || מריאן רוזנברג || Blue-Jeans-Kinder || 2862 || 8th
|-
| 7 || מרי רוס ודייוויד האנסלמן || Lady || 3358 || 6th
|-
| 8 || פאולה דל מדיקו || Peter Pan || 4318 || 2nd
|-
| 9 || דניס || Die Nacht der Lüge || 3799 || 4th
|-
| 10 || האנס שונר || Nun sag' schon Adieu || 3914 || 3rd
|-
| 11 || יורגן מרקוס || Ich würde gerne bei dir sein || 3439 || 5th
|-bgcolor="gold"
| 12 || ניקול || Ein bißchen Frieden || 5116 || 1st
|}

==באירוויזיון==
באירוויזיון, השיר שובץ במקום ה-18 והאחרון, אחרי אירלנד, בתום ההצבעה ,גרמניה קיבלה 161 נקודות, והגיעה למקום 1 מתוך 18 מדינות שהשתתפו

*

*

קטגוריה:גרמניה באירוויזיון
קטגוריה:מדינות באירוויזיון 1982
קטגוריה:1982 בגרמניה